Անտառը բնության բաղադրիչ մասերից է: «Անտառ» հասկացությունը կարող է դիտարկվել զանազան մակարդակներից[2][3][4]: Գլոբալ առումով անտառը կենսոլորտի մաս է[5], լոկալ առումով՝ տնկարկներ: Անտառը կարելի է դիտարկել նաև որպես առանձին բնական համալիր (Շիպովի անտառ, Շատիլովի անտառ, Սև անտառ), այնպես էլ առանձին էկոհամակարգ[6]: Անտառները, ըստ 2006 թվականի տվյալների, զբաղեցնում են Երկիր մոլորակի ցամաքային տարածքի 30 %-ը[7]: Երկրի անտառների ընդհանուր մակերեսը կազմում է 38 միլիոն կմ²[8]: Դրանցից 264 միլոն հեկտարը կամ 7 %-ը անթրոպոգեն է՝ մարդու կողմից տնկված[9]: Արդեն 21-րդ դարի սկզբի դրությամբ մարդը ոչնչացրել է երբևէ եղած ամբողջ անտառների մակերեսի 50 %-ը: Ամբողջ աշխարհի անտառների կեսը զբաղեցնում են արևադարձային անտառները: Այն տարածքները, որտեղ աճող ծառերի սաղարթամասի միագումարությունը կազմում է 0,2—0,3-ից քիչ, ապա այդ տարածքներին անվանում են նոսրանտառներ[10]: Ըստ ՄԱԿ-ի համաշխարհային պարենի և գյուղատնտեսության կազմակերպության տվյալների, Ռուսաստանում անտառների զբաղեցրած մակերևույթը կազմում է 8.5 միլիոն կմ² (851 միլիոն հեկտար)[11], իսկ ՌԴ անտառտնտեսության ցուցանիշներով այդ թիվը կազմում է՝ 1183,3 միլիոն հեկտար[12]: